Ευάγγελος Υφαντίδης

Ο Ευάγγελος Υφαντίδης (Καβάλα, 1975) είναι Έλληνας κληρικός και θεολόγος - ιστορικός, συγγραφέας και πανεπιστημιακός καθηγητής.

Βιογραφικά στοιχεία
Ο Ευάγγελος Υφαντίδης γεννήθηκε στις 14 Οκτωβρίου του 1975 στην Καβάλα, όπου ολοκλήρωσε την πρωτοβάθμια και δευτεροβάθμια εκπαίδευση. Κατόπιν σπούδασε θεολογία στο Αριστοτέλειο Πανεπιστήμιο Θεσσαλονίκης και Εκκλησιαστική Ιστορία στο Γρηγοριανό Πανεπιστήμιο Ρώμης, από τα οποία ανακηρύχθηκε διδάκτωρ. Κατά τη διάρκεια των σπουδών του υπήρξε υπότροφος του Αριστοτελείου Πανεπιστημίου Θεσσαλονίκης, της Ρωμαιοκαθολικής Εκκλησίας και των υπουργείων Εξωτερικών Ιταλίας και Γαλλίας.

Το 2003 χειροτονήθηκε κληρικός από τον Μητροπολίτη Ιταλίας και Μελίτης Γεννάδιο, ο οποίος το 2007 τον τοποθέτησε Πρωτοσύγκελλο της Μητρόπολης. Υπηρέτησε ως εφημέριος και Προϊστάμενος των ελληνορθόδοξων ενοριών και Κοινοτήτων σε Μιλάνο, Πάδοβα, Περούτζια, καθώς και του ιστορικού ναού του Αγίου Γεωργίου των Ελλήνων στη Βενετία. Από το 2021 υπηρετεί ως Προϊστάμενος του μεγαλωνύμου ναού αγίου Νικολάου Καβάλας. Ασχολήθηκε ιδιαίτερα με το κατηχητικό και ποιμαντικό έργο.

Έχει συμμετάσχει σε πλήθος διεθνών και εθνικών συνεδρίων και έχει δημοσιεύσει σημαντικό αριθμό άρθρων και μονογραφιών, σε έντυπη και ηλεκτρονική μορφή, κυρίως στην ιταλική γλώσσα, πάνω στα θέματα των ερευνητικών του αντικειμένων, που είναι η ιστορία, η θεολογία και η ποιμαντική της Ορθόδοξης Εκκλησίας. Από το 2021 διδάσκει ως επισκέπτης καθηγητής στην Θεολογική Σχολή του Λατερανού Πανεπιστημίου Ρώμης (Pontificia Università Lateranense) το γνωστικό αντικείμενο της ορθόδοξης οικο-θεολογίας.

Είναι μέλος της επιστημονικής επιτροπής του διεθνούς επιστημονικού περιοδικού Arti E Teologie.

Συγγραφικό έργο
Μονογραφίες
 Οικουμενικό Πατριαρχείο και Πολιτικές Δυνάμεις: από τη Συνδιάσκεψη της Λωζάννης έως την εκλογή του Πατριάρχη Βασιλείου Γ´, Πατριαρχικό Ίδρυμα Πατερικών Μελετών, Καβάλα-Βενετία 2014
 Chiesa Ortodossa e comunità internazionale. Il contributo del Patriarcato Ecumenico alle relazioni interreligiose (1971-2005), Trieste, Asterios Editore, 2017 
 Λόγος Συνόδου. Τα κείμενα της Αγίας και Μεγάλης Συνόδου της Ορθοδόξου Εκκλησίας, Κρήτη 2016. Εισαγωγή: Αρχιμ. Ευάγγελος Υφαντίδης, Αθήνα 2017
 Credo professo attendo. Sulle orme del Cristianesimo ortodosso, Τrieste, Asterios Editore, 2019 
 Logos sinodale : la missione della Chiesa ortodossa nel mondo contemporaneo: i documenti del santo e grande Sinodo della Chiesa ortodossa, Creta 2016, Τrieste, Asterios Editore, 2019 
 … Εις Δυσμάς Θεάσασθαι. Έκθεσις πεπραγμένων εν τη Ιερά μητροπόλει Ιταλίας και Μελίτης, Καβάλα 2022

Μελέτες on-line
 La Prima Evangelizzazione della Cina (σε συνεργασία) 
 Aspetti dell’etica cristiana in base ai documenti del santo e grande Sinodo della Chiesa ortodossa (Creta 2016) 
 Η συμβολή του Οικουμενικού Πατριαρχείου στην Κοινωνική ανάπτυξη των Βαλκανίων πριν και μετά την Αγία και Μεγαλη Σύνοδο
 Κι όμως υπάρχει ελπίς: η πορεία του Γένους μας προς το αύριο – σπουδή στη θεολογική σκέψη του Σεβ. Γέροντος Μητροπολίτου Πριγκηποννήσων κ. κ. Δημητρίου

 Παραπομπές 

Κατηγορία:Έλληνες θεολόγοι
Κατηγορία:Έλληνες πανεπιστημιακοί του 20ού αιώνα